જયેશ પારેખે વધુમાં કહ્યું હતું કે ‘અમારા વિસ્તારમાં આવેલી મિની પ્લૉટના નામે જાણીતી જગડુશાનગર અવધૂત સોસાયટીનું રીડેવલપમેન્ટ ઘણાં વષોર્થી અધ્ધર લટકી રહ્યું છે. એ સોસાયટીના સભ્યો ડેવલપર સામે કોર્ટમાં ગયા હોવાથી આ બાબતે કોઈ કમેન્ટ કરવી અશક્ય છે. આમ છતાં આ સોસાયટીના રીડેવલપમેન્ટનું કારણ પણ કંઈક ક્ષેત્રફળના ગોટાળાને કારણે જ હોવાની અત્યારે ચર્ચા ચાલી રહી છે. સાચું કારણ તો સમય જ સામે લાવશે. જો કલેક્ટરની ઑફિસ આ કારણ આપવામાં ઢીલ કરશે તો અમે પહેલાં સરકારનો નહીંતર પછી કોર્ટનો સહારો લેતાં અચકાઈશું નહીં.’